《婉儿怨戏柬敬承五首 其二》
明代·冯琦

今夕是何夕，双星已渡河。人间悲织素，天上怅停梭。

春色帘栊隔，秋风枕席多。恐君疑妾妒，未敢问修蛾。

作者简介：（1558—1603）明山东临朐人，字用韫，一字琢庵。万历五年进士。授编修。累官礼部尚书。疏请停矿税，征还各地税监，不果。又极陈士子崇佛教之弊，请约禁。卒谥文敏。有《经济类编》、《宗伯集》。